tomron87/hebrew-wikipedia-sentences-corpus huggingface dataset:
נהרג בפרק הראשון על ידי דאי-שי.
מאסטר רילה - מאסטר הגורילה.
מאסטר מן העבר שהעניק לקייסי את כוח הגורילה.
מאסטרית גווין - מאסטרית הפינגווין.
מאסטרית מן העבר שהעניקה ללילי את כוח הפינגווין.
מאסטר לופ - מאסטר האנטילופה.
מאסטר מן העבר שהעניק לתיאו את כוח האנטילופה.
דאי-שי - שד מרושע דמוי דרקון בעל שמונה ראשים שנכלא לפני אלף שנים עד ששוחרר בטעות על ידי ג'רוד.
בהמשך הוא נכנס לגופו של ג'רוד והשתלט עליו עד שג'רוד שחרר אותו ממנו.
ג'רוד - לוחם האריה השחור ומלך פנטומי החיות.
תלמיד של מאסטר מאו שלמד לצד תיאו, לילי וקייסי.
תקף את מאסטר מאו מתוך קנאה שהוא לא נבחר להיות ריינג'ר.
אחרי ששחרר את דאי-שי, דאי-שי השתלט עליו עד ששוחרר ממנו.
בסוף הסדרה הפך להיות תלמידו של קייסי ויד ימינו.
בשלב מסוים בסדרה התאהב עצמו בקמיל.
קמיל - לוחמת הזיקית ובעלת שריון הפניקס.
לוחמת ויד ימינו של דאי-שי שראתה את שובה של המאסטר שלה בתור ג'רוד.
כמו הזיקית גם היא בעלת לשון ארוכה.
היא היחידה שיכולה להזיז את פיה בצורת הריינג'ר שלה.
בסוף הסדרה נהייתה תלמידתו של קייסי.
פליט - יצור דמוי זבוב.
פליט היה לוחם שנלחם בקמיל ולאחר שהפסיד קמיל הפכה אותו לזבוב ושכנה אותו בתוכה.
יוצא מדי פעם מתוכה על מנת לפרשן את קרבות הזורדים.
באחד בפרקים התחבר עם אר.ג'יי..
בסוף הסדרה שב לצורתו האנושית תוך כדי שנשארו סממנים של זבוב.
ג'רוד/דאי-שי ביקש ממנו להיות המאסטר שלו.
קמיל בקשה ממנה למלא את מקומו של קרניסור.
השתמשה בעיני הקריסטל בין היתר לשחרר את גנרלי חיות הפנטום.
שימש בתור המנהיג במשך מספר פרקים במקומו של דאי-שי.
סנאפר -אחד מגנרלי פנטומי החיות.
ווייגר - גנרל חיות הפנטום ולוחם הטיגריס הלבן.
יצור שעבד עבור דאי-שי ולקח לקייסי את רוח הטיגריס שלו.
בהמשך, השיב לו את הרוח ועבר לצד הטובים.
סקורץ'- מנהיגם של פנטומי חיות הפנטום.
רינשי/חיות הרינשי- הצבא של דאי-שי.
כשהוא רוצה ליצור גנרל, הוא שם קמע של חיה באחד הרינשים, על מצחו.
פאוול וויצ'כובסקי (בפולנית: Paweł Wojciechowski; נולד ב-6 ביוני 1989 בבידגושץ') הוא אתלט פולני, הוא אלוף עולם (טגו 2011) בקפיצה במוט.
הישגו המשמעותי הראשון של וויצ'כובסקי היה באליפות העולם באתלטיקה לנוער, שנערכה בעיר הולדתו בידגושץ' ב-2008. לעיני הקהל הביתי, זכה וויצ'כובסקי במדליית הכסף.
עם זאת, הישגיו באותה העת היו נמוכים מכדי שיוכל להשתתף באולימפיאדת בייג'ינג (2008) או באליפות העולם שנערכה בברלין ב-2009.
הפריצה הגדולה של וויצ'כובסקי התרחשה במהלך שנת 2011. במרץ אותה שנה סיים במקום הרביעי באליפות אירופה באתלטיקה באולם, כאשר רק פסילה מוקדמת באחת מהקפיצות הראשונות היא שהפרידה בינו לבין מדליית הארד.
ביולי אותה שנה זכה במדליית הזהב באליפות אירופה עד גיל 23 שנערכה באוסטרבה, לאחר שקפץ לגובה של 5.70 מטר, שהיה לשיאו האישי.
בתחרות שנערכה בשצ'צ'ין כחודש לאחר מכן, לקראת אליפות העולם, שיפר וויצ'כובסקי את שיאו בלא פחות מ-21 ס"מ, והעמידו על 5.91 מ'.
תוצאה זו הייתה גם התוצאה הטובה ביותר שהשיג קופץ כלשהו במהלך אותה שנה.
באליפות העולם שנערכה זמן קצר לאחר מכן בטגו, קפץ וויצ'כובסקי לגובה של 5.90 מ', זכה במדליית הזהב והוכתר כאלוף העולם.
באליפות אירופה באולם שנערכה בשנת 2019 בגלאזגו, הוא זכה במדליית הזהב בשיא אישי של 5.90 מטר, לפני בן ארצו פיוטר ליסק שקבע תוצאה של 5.85 מטר.
פאוול פרידמן (בצ'כית: Pavel Friedman; 7 בינואר 1921 – 29 בספטמבר (?) 1944) היה משורר יהודי-צ'כוסלובקי, שזכה לפרסום לאחר מותו בעקבות שירו "הפרפר", אשר הפך לסמל לחיי הילדים בטרזיינשטט ובשואה בכלל.
מעטות הידיעות על אודות פרידמן טרם המלחמה.
הוא נולד בפראג בירת צ'כוסלובקיה ב-7 בינואר 1921, לאב יהודי ולאם נוצרייה.
כבר כילד אהב לכתוב שירים (לאחר שנים העידו עליו חבריו שהייתה לו "נפש של משורר").
למד בגימנסיה ע"ש ייראסק בעיר החדשה (Nové Město) בפראג, וסיים את לימודיו בשנת הלימודים 1939–1940.
פרידמן לא התעניין במיוחד במוצאו היהודי, אך האירועים שהתחוללו באירופה בעקבות עליית הנאצים לשלטון בגרמניה, עוד בטרם פרוץ מלחמת העולם השנייה השפיעו גם על חייו: האנטישמיות בצ'כוסלובקיה הלכה וגברה.
על רקע זה התקרב פרידמן ליהדות, ובגיל 17 הצטרף לתנועת הנוער היהודית "אל על".
לבסוף סופחה צ'כוסלובקיה על ידי גרמניה הנאצית ב-1939, ובהמשך אותה שנה פרצה מלחמת העולם השנייה.
ב-26 באפריל 1942, כשהיה בן 21, גורש פרידמן מפראג לגטו טרזיינשטאט.
גירושו התרחש בגל הגירושים הראשון, בין תחילת פעילותו של הגטו בנובמבר 1941 למאי 1942; בגל זה גורשו עִמו עוד כ-30,000 יהודים צ'כים מן האזור שנקרא אז הפרוטקטורט של בוהמיה ומוראביה.
פרידמן עבד בטחנת הקמח ובמאפייה שבגטו.
תמורת עבודתו קיבל לחם, וכך הצליח לשרוד בגטו במשך 18 חודשים.
השיר "הפרפר" (בצ'כית: "Motyl") חובר מעט יותר מחודש לאחר כניסתו לגטו, ב-4 ביוני 1942. הוא נשמר בדפוס במכונת כתיבה, והוא חלק מאוסף שיריו של פרידמן שנמסר למוזיאון היהודי בפראג.
בשיר זה ביטא פרידמן את כמיהתו אל החופש שמייצג הפרפר, שחסר לו במקום שבו נמצא.
הפרפר, הן בהתגלמותו המוחשית והן באור, בצבעוניות ובחרות שהוא מייצג בעולם הסמלים, אינו חי בגטו; רק לרגע קט נוצרת אשליית החופש, כאשר הפרפר מרחף לו שם, אך הוא מיד מסתלק מן הגטו.
משהסתלק מבין הדובר כי זהו הפרפר האחרון, ומרגע זה לא יכול להתנחם אף באשליה: (כך בתרגומה של לאה גולדברג).
בזמן שהותו בגטו הכיר פרידמן צעירה יתומה מאם כבת 18 בשם אידה גוטליב, וביולי 1944, בהיותו כבן 23, נשא אותה לאישה.
הנישואים נערכו חרף האיסור הנאצי על קיום נישואים בגטו, והרב שערך את הטקס היה הרב יצחק שמידט, אביו של שלמה שמידט, שהיה חבר קרוב של פרידמן.
בשנת 1944, במסגרת ניסיונות לחסל את הגטו, נשלחו ממנו משלוחים גדולים של יהודים למחנה ההשמדה אושוויץ.
פרידמן נשלח לאושוויץ בסוף חודש ספטמבר 1944, ונרצח עם הגיעו לשם.
שלמה שמידט חברו תיאר זאת כך:
לפני שנפרד מאשתו, העביר לה פרידמן את השיר שכתב, והיא העבירה אותו לידידה, ששמרה עליו עד תום המלחמה.
זמן קצר לאחר שנשלח פרידמן, נשלחה גם אידה אשתו לאושוויץ.
אידה שהתה שם במשך שישה שבועות, ולאחר מכן נשלחה למחנה עבודה סמוך לגבול הצ'כי.
מנובמבר 1944 ועד מאי 1945, עם שחרורו של המחנה, שהתה בו אידה.
אידה שרדה את השואה, העפילה לארץ ישראל, עִברתה את שמה לעדינה ונישאה למשה שניצר.
עדינה שניצר התגוררה בקיבוץ גניגר שבעמק יזרעאל עד פטירתה.
לאחר המלחמה העבירה ידידתה של אידה את השיר לשלמה שמידט, שתרגם אותו לעברית והעבירו למשמרת לבית טרזין שבקיבוץ גבעת חיים.
בשנת 1959 ראה אור קובץ ציורים ושירים של ילדי הגטו מתוך אוסף המוזיאון היהודי בפראג, ובהם "הפרפר".
במקביל לגרסה בצ'כית הופיע הספר באותה שנה בתרגומים לאנגלית, לגרמנית ולצרפתית, ובשנת 1963 הופיע בתרגום עברי, שבו תורגמו השירים על ידי לאה גולדברג.
הגרסה העברית של הקובץ, וכן הגרסאות האנגליות שהופיעו בהמשך, נקראה על שם השיר – "אין פרפרים פה" (בעברית בנוסחו של התרגום של שלמה שמידט).
בשנת 2010 נמסרו לבית טרזין מסמכים אישיים של פרידמן.
פאוול שטפאן (בצ'כית: Pavel Štěpán; 28 במאי 1925 בברנו – 30 בספטמבר 1998 בפראג) היה פסנתרן צ'כי, בר-סמכא בפרשנות יצירות הפסנתר של יוזף סוק וויטיסלאב נובאק והקונצ'רטי לפסנתר של מוצרט.
שטפאן נחשב תמיד לבעל אינטליגנציה יוצאת מגדר הרגיל, סגנון נגינה מעולה ומוזיקליות עמוקה.
הקריירה של פאוול שטפאן נקשרת למסורת המוזיקלית של משפחתו: הוא היה נכדו של פרופסור וילם קורץ, פסנתרן ומורה בעל-שם לפסנתר, ובנם של הפסנתרנית הווירטואוזית והמורה לפסנתר אילונה שטפאנובה-קורצובה והמוזיקולוג-פסנתרן ואצלב שטפאן.
משפחתו עמדה בקשרי קרבה עם המלחין יוזף סוק ושטפאן קיבל הנחיות לפרשנות יצירות הפסנתר של סוק מן המלחין עצמו.
הופעתו הראשונה של פאבל שטפאן בפומבי התקיימה כשהיה בן שש-עשרה.
כעבור שנתיים הופיע לראשונה עם התזמורת הפילהרמונית הצ'כית בנגינת הקונצ'רטו לפסנתר מס' 24 בדו מינור, ק.491 של מוצרט, בניצוח רפאל קובליק.
הרפרטואר של שטפאן כלל גם יצירות של באך, בטהובן, שוברט, ברהמס, דביסי ופרוקופייב, ובכולם באו לביטוי הטכניקה המעודנת והמבע הלירי שלו.
לעצים קרובות כלל מוזיקה צ'כית ברפרטואר שלו ומדי פעם ניגן חמישיות מאת שומאן ודבוז'אק עם רביעיית סמטאנה.
בשנת 1961 החל ללמד באקדמיה לאמנויות הבמה של פראג ובסמינרים בארצות אחרות.
הוא הרבה להופיע בארצות אירופה ונחל שם הצלחה רבה.
ב-1971 וב-1982 קיבל את פרס פלטנור הווינאי (Wiener Flötenuhr) על הקלטת השנה המצטיינת ליצירה של מוצרט וב-1978 קיבל הביצוע שלו למכלול יצירות הפסנתר של יוזף סוק את פרס "תקליט הזהב" של חברת סופראפון להקלטה המצטיינת של השנה.
וולפגנג אמדאוס מוצרט: קונצ'רטו לפסנתר מס' 23 בלה מז'ור ק.
488, מנצח זדנייק מאצאל, הפילהרמונית הצ'כית, פרס פלטנור הווינאי 1971
וולפגנג אמדאוס מוצרט: קונצ'רטו לפסנתר מס' 27 בסי מז'ור ק.
595, מנצח זדנייק מאצאל, הפילהרמונית הצ'כית, פרס פלטנור הווינאי 1971
וולפגנג אמדאוס מוצרט: קונצ'רטו לפסנתר מס' 24 בדו מינור ק.
491, מנצח ואצלב נוימן, הפילהרמונית הצ'כית, פרס פלטנור הווינאי 1982
וולפגנג אמדאוס מוצרט: רונדו ברה מז'ור ק.
382, מנצח ואצלב נוימן, הפילהרמונית של צ'כיה, פרס פלטנור הווינאי 1982
פאוור ריינג'רס הוא סרט גיבורי על אמריקאי מז'אנר הפעולה, הקומדיה והמדע בדיוני שיצא לאקרנים ב-2017. הוא מבוסס על סדרת הטלוויזיה משנות ה-90, כחלק מזיכיון הפאוור ריינג'רס.
הסרט בבימויו של דין ישראלייט ובכיכובם של נעמי סקוט, דקר מונטגומרי, לודי לין, ר.ג'.
סיילר, בקי ג'י, ואליזבת' בנקס.
הסרט מהווה אתחול לסדרת סרטי פאוור ריינג'רס והוא עלה לאקרנים ב-23 במרץ 2017 בישראל.
הסרט זכה לביקורות מעורבות ולא זכה להצלחה ביקורתית וקופתית משמעותית.
הרוויח 135 מיליון דולר בסך הכל בהשוואה לתקציב של 100 מיליון דולרים.
בישראל הופץ הסרט על ידי א.ד.
קבוצה של תלמידי תיכון מוצאים עצמם חדורים בכוחות על טבעיים המאלצים אותם להתאחד כדי להציל את העולם.
הפאוור ריינג'רס הם קבוצת אנשים שמשנים צורתם לגיבורי-על חזקים בתלבושות קרב המורכבת מבגד עשוי בד ספנדקס בצבע בהיר וקסדה בעלת מגני עיניים.
פאוור ריינג'ר ששינה צורתו לגיבור-על מחזיק בכוחות על אנושיים, כח סיבולת לא אנושי ומיומנויות לחימה מתקדמות.
לפאוור ריינג'ר שטרם שינה צורתו יהיו לרוב גם יכולות על טבעיות כיכולות טלקינזיס, מהירות על והיכולת להיות בלתי נראה, יכולות שלרוב אינם קשורים ישירות לכוחות הריינג'ר שלו/שלה.
בעידן הקנוזואיקון, לוחמים בשם "הפאוור ריינג'רס" מגנים על החיים בכדור הארץ ועל קריסטלים מיוחדים בשם "קריסטלי הזיאו".
הריינג'רית הירוקה, ריטה ריפולסה, בוגדת בקבוצה ומתכננת לשלוט ביקום.
זורדון, הריינג'ר האדום, שורד בקרב נגד ריטה ומחביא ממנה את חמשת מטבעות הכוח.
זורדון מצווה על עוזרו הרובוטי אלפא 5 לשגר מטאור אל פני כדור הארץ ובכך לגרום להכחדה המונית שתהרוג אותו, את היצורים החיים על הכוכב וכן תשלח את ריטה לכלאה במעמקי הים.
שישים וחמישה מיליון שנה לאחר מכן בעיירה בשם "אנג'ל גרוב", תלמיד ושחקן פוטבול בתיכון בשם ג'ייסון מסולק מקבוצת הפוטבול ונכנס למעצר בית בעקבות בריחה משוטר לאחר שבטעות ריסק רכב.
בזמן ריתוק בבית הספר, ג'ייסון מתוודע לתלמיד אוטיסט בשם בילי קרנסטון ולמעודדת לשעבר בשם קימברלי הארט.
בילי מציע את עזרתו לג'ייסון בכך שיכבה את האזיק האלקטרוני על רגלו בתנאי שהאחרון יסיע אותו למכרה זהב נטוש בעיירה.
בהגיעם לשם, ג'ייסון מסתובב במכרה ורואה את קימברלי, ששוחה באגם ליד המכרה.
בילי מפעיל כמה פצצות במטרה לשבור סלעים במכרה ומושך את תשומת לבם של ג'ייסון, קימברלי ושל שני תלמידים נוספים שנכחו בקרבת מקום בשם טריני קוואן וזאק טיילור.
החמישה מוצאים את מטבעות הכוח וכל אחד מהתלמידים לוקח מטבע לעצמו.
בבוקר שלמחרת, החמישה מגלים שהמטבעות העניקו להם יכולות על טבעיות.
במקום אחר, גופתה של ריטה נמצאת.
ריטה מתעוררת משנתה ומתחילה במשימתה להחיות את עוזרה גולדאר ולמצוא את קריסטלי הזיאו.
החמישה חוזרים למכרה ומגלים בתוכו ספינת חלל ובתוכה הם מוצאים את אלפא 5 ואת תודעתו של זורדון.
זורדון ואלפא מספרים לחמישה על ריטה ועל הפאוור ריינג'רס ומזהירים אותם שנשארו שבועיים עד שריטה תשיג מחדש את מלוא כוחה, תמצא את קריסטלי הזיאו ותשתמש בהם על מנת להשמיד את החיים על פני כדור הארץ.
זורדון מבקש מג'ייסון לשכנע את שאר החבורה להתאחד ולעצור את ריטה.
החמישה מתאמנים במהלך השבוע החולף במדמי קרבות בספינה ומנסים להשתנות לפאוור ריינג'רס.
כדי לדרבן את החמישה, אלפא חושף בפניהם את הזורדים, רובוטי ענק עליהם הריינג'רס יכולים לשלוט.
זאק עולה על הזורד שלו ומתחיל להסתובב איתו ברחבי העיר, אך כמעט הורג את שאר החבורה ומרסק את הזורד.
המעשה מכעיס את ג'ייסון והוא וזאק מתחילים לריב ובילי, בבואו להפריד בין השניים משתנה בטעות לריינג'ר הכחול, אך משתנה בחזרה במהירות מכיוון שהוא לא שולט בשינוי.
זורדון, שהתייאש מהקבוצה מנדה אותם מתפקידם.
ג'ייסון מתעמת עם זורדון והאחרון חושף שההשתנות של הנערים לריינג'רים תסייע לזורדון לחזור לגופו האנושי.
ג'ייסון מרגיש נבגד ומאשים את זורדון בכך שהוא גיבש ביניהם בגלל רצונותיו האנוכיים.
באותו הלילה, החבורה מקימה מחנה במכרה ומתחילים להתחבר אחד לשני.
בהמשך הלילה, ריטה תוקפת את טריני ומצווה עליה להביא את שאר החבורה למזח.
טריני מזהירה את החבורה מפני ריטה והם מנסים להילחם מולה, אך מובסים בקלות.
ריטה מכריחה את בילי לחשוף בפניה את מיקום קריסטלי הזיאו, המתברר להיות מתחת לחנות דונאטס בעיר.
לאחר מכן, ריטה הורגת את בילי ומשחררת את האחרים.
החבורה לוקחת את גופתו של בילי לספינה של זורדון ומבקשים ממנו להחיות אותו.
בעזרת כוחה של החברות ביניהם זורדון מצליח להחיות את בילי, אולם הוא לא יוכל לחזור לגופו האנושי.
בהצליחם להתאחד למען המטרה ולהתקרב כחברים, הם מצליחים להשתנות לפאוור ריינג'רס.
ריטה מצליחה להחיות את גולדאר ומקימה צבא של לוחמים מוזהבים התוקפים את העיר במטרה למצוא את קריסטלי הזיאו.
הריינג'רים נלחמים בצבא של ריטה ועושים דרכם אל העיר רכובים על הזורדים שלהם.
לאחר השמדת הצבא, הזורדים של הריינג'רים מתאחדים ויוצרים את המגה זורד - רובוט לחימה ענק המורכב מכל חמשת הזורדים.
בתגובה, ריטה מתמזגת עם גולדאר והופכת לחזקה יותר, אך הריינג'רים מנצחים אותה.
בסירובה להיכנע, ריטה מבהירה שאויבים רבים יגיעו בחיפוש אחר הקריסטלים ומושלכת לחלל על ידי המגה זורד.
לאחר ניצחונם, הריינג'רים מוכרזים כגיבורי העיר.
בסוף הסרט רואים את כל החבורה מתאספת בריתוק ביחד בבית הספר.
קימברלי מעיפה לבילי שמעיף לג'ייסון את הסמל שלהם שקימברלי ציירה.
הסמל של הפאוור ריינג'רס שמצויר על דף.
נעמי סקוט - קימברלי הארט, הריינג'רית הוורודה
דקר מונטגומרי - ג'ייסון סקוט, הריינג'ר האדום
לודי לין - זאק טיילור, הריינג'ר השחור
סיילר - בילי קרנסטון, הריינג'ר הכחול
בקי ג'י - טריני קוואן, הריינג'רית הצהובה
אליזבת' בנקס - ריטה ריפולסה, האנטגוניסטית הראשית בסרט.
ביל היידר - אלפא 5, עוזר לזורדון
בריאן קראנסטון - זורדון, המנטור של הפאוור ריינג'רס
צילומי הסרט החלו ב-1 במרץ 2016 בוונקובר, קנדה.
פאוור ריינג'רס דינו צ'ארג' היא סדרת פעולה/הרפתקאות אמריקאית לילדים בזיכיון ה"פאוור ריינג'רס".
העלילה מתמקדת בצוות הפאוור ריינג'רס שנלחם בכוחות הרשע המבקשים להשתלט על היקום.
פרק הבכורה של הסדרה עלה לשידור בארצות הברית ב-7 בפברואר 2015 בערוץ ניקלודיאון.
הסדרה עלתה לשידור בישראל ב-2016 בערוץ הילדים והחלק השני שנקרא "דינו סופר צ'ארג'" עלה לשידור בזום.
צייד ראשים בשם "מאסטר סלדג'" חוזר לכדור הארץ במטרה למצוא את עשר אבני האנרגיה שהועברו לדינוזאורים.
מולו נבחר על ידי אבני האנרגיה צוות המכונה "פאוור רינג'רס דינו צ'ארג'".
פרקיםשידור ראשון שידור אחרון ריינג'ר מרכזי נבל מרכזי1227 בפברואר 2015הווהטיילר - הריינג'ר האדום מאסטר סלדג'22219 בנובמבר 2016הווהזינו-ווינג - הריינג'ר הכסוף לורד ארקנון
טיילר נאברו - (ברנאן מג'יה): הריינג'ר האדום והמנהיג של החבורה.
הרפתקן שאיבד את אביו עשר שנים לפני אירועי הסדרה ומחפש אחריו.
צ'ייס רנדל - (ג'יימס דייוויס): הריינג'ר השחור.
קודה - (יושי סודארסו): הריינג'ר הכחול.
במקור הוא איש מערות מלפני מאה אלף שנים שהתגלה בקרחון.
ריילי גריפין - (מייקל טבר) הריינג'ר הירוק.
שלבי ווטקינס - (קמיל הייד): הריינג'רית הוורודה.
סר אייבן - (דאבי סאנטוס): הריינג'ר המוזהב.
אביר מימי הביניים שניכלא על ידי פיורי ושוחרר לאחר מכן בקרב.
בהתחלה הוא לא רצה לעבוד עם הריינג'רים, אך לאחר שראה את אומץ לבם הצטרף אליהם.
ג'יימס נאברו - : ריינג'ר התכלת.
ג'יימס הוא אביו של טיילר.
הנסיך פיליפ השלישי - (ג'ארד בלאקינסטון): ריינג'ר הגראפייט.
בהתחלה זילזל בריינג'רס, אך לאחר שראה את סר אייבן נלחם הוא רצה להצטרף אליהם.
קנדל מורגן - (קלייר בלקוולדר) הריינג'רית הסגולה.
במקור הריינג'ר הסגול המקורי היה אלברט סמית' אך מכיוון שהוא היה זקן מדי החיבור שלו עם אבן האנרגיה הסגולה הוסר.
קנדל היא המנהלת של המוזיאון בו עובדים רוב הריינג'רים והיא מפתחת להם את המיכשור.
זינו-ווינג - (אליסטר בראונינג): הריינג'ר הכסוף.
היחידי מבין הריינג'רים שהוא חייזר בדומה לאוריון מעונת הסופר מגה פורס.אך מראו הוא של ציפור.
קיפר - חוצן שמשמש כמדריכם של הריינג'רים.
הפקיד לפני 65 מיליון שנים את האנרג'מים אצל הדינוזאורים.
ד"ר ראנגה - פליאוגוניסט (מומחה לתקופת האבן)ובן ברית של הריינג'רס.
סנטה קלאוס - סנטה הופיע כמעט בכל ספיישל של חג המולד שיצא ל"פאוור ריינג'רס" אי פעם.
מואנה - המוכרת שהתיידדה עם שייס.
גב' רנדל - אימם של צ'ייס וקלואי.
קלואי רנדל - אחותו הקטנה של צ'ייס.
גב' גריפין - אימם של ריילי ומאט.
מאט גריפין - אחיו הגדול של ריילי.
הנסיך קולין - האב הקדמון של הנסיך פיליפ השלישי שהיה שומרו של האנרג'ם הזהוב לפני 800 שנים.
פיטר - הילד שהתחבר עם קודה לאחר שהוא הציל אותו מטורף.
מר ווטקינס - אביה של שלבי ונשיאה של חברת "גלידות ווטקינס".
בארט - יריבו של ריילי.
קיילי - חברתו של צ'ייס.
ראסטי - חברו של ג'יימס.
בטי - סבתה של קנדל.
זאק - צאצא של אייבן שחי בתקופה העכשווית.
מאסטר סלדג' - האויב הראשי בעונה הראשונה.
צייד ראשים שרוצה להשיג בכל מחיר את אבני האנרגיה.
בעונת הסופר מתגלה שהוא עבד בשביל לורד ארקנון.
הופיע גם בתחילת הסדרה פאוור ריינג'רס סופר פלדת הנינג'ה ובפרק החותם שלה.
כשמצוין שהוא שרד את המתקפה הסופית.
אחרי האירועים האלה הושב לחיים באמצעות הזרוע המכנית שלו בעונה השנייה של "פאוור ריינג'רס ביסט מורפרס".
פויסנדרה - מפלצת שמקושטת בלבבות שמחזרת אחרי סלדג' ועוזרת לו.
בעונת הסופר היא עוזרת לסנייד/האקל ולאחר מכן ללורד ארקנון.
נישאת לסלדג' לקראת סוף עונת "סופר דינו צ'ארג'".
הופיעה גם בתחילת הסדרה פאוור ריינג'רס סופר פלדת הנינג'ה ובפרק החותם שלה.
כשמצוין שהיא שרדה את המתקפה הסופית.
אחרי האירועים האלה הושבה לחיים בעונה השנייה של "פאוור ריינג'רס ביסט מורפרס".
ווראנץ - מפלצת שבונה לסלדג' את המכשור שלו.
בהמשך עוזר בעונת הסופר לסנייד/האקל ולאחר מכן ללורד ארקנון.
אחרי האירועים האלה הושב בעונה השנייה של "פאוור ריינג'רס ביסט מורפרס".
פיורי - מפלצת דמוית נמר.
העוזר הנאמן ביותר של סלדג'.
בעונת הסופר עוזר לסנייד/האקל ולאחר מכן ללורד ארקנון.
הושב לחיים בעונה השנייה של "פאוור ריינג'רס ביסט מורפרס".
קוריו - מפלצת שמשרתת את סלדג' ומופיעה עם פויסנדרה.
שבה לחיים בעונה השנייה של "פאוור ריינג'רס ביסט מורפרס".
האקל/סנייד - המפלצת הכי חזקה שכלואה אצל סלדג'.
סנייד והאקל חיים יחד על אותו גוף.
בעונת הסופר הם משתלטים על המפלצות של סלדג' אך לאחר מכן נכלאים על ידי לורד ארקנון.
לקראת סוף עונת "סופר דינו צ'רג'" מצליח האקל להפריד ממנו את סנייד.
סנייד הושב לחיים על ידי חרבו בעונה השנייה של "פאוור ריינג'רס ביסט מורפרס".
האקל שב ב"פאוור ריינג'רס זעם קוסמי" כשהוא נראה לראשונה עם חליפת הריינג'ר שלו ומכונה "הריינג'ר האפל".
בהתחלה מצטרף להאקל/סנייד אך לאחר מכן בוגד בו ומתגלה שהוא עובד עבור לורד ארקנון.
דום ווינג- החצי המרושע של זנו ווינג.
לורד ארקנון מיזג אותו עם זנו ווינג כדי שהוא יוכל להפוך לריינג'ר הכסוף.
לורד ארקנון- האויב הראשי של עונת הסופר.
לורד ארקנון הוא בעצם המעסיק של מאסטר סלדג' והוא זה ששלח אותו לאסוף את אבני האנרגיה.
סקריץ'- משרת נוסף של לורד ארקנון.
בעל גלימה לבנה ופנים קומיות.
קונדקטרו - משרת נוסף של לורד ארקנון.
בעל גלימה שחורה ופנים טרגדיות.
ויויקס- הצבא של סלאדג',האקל וארקנון.
יש להם צורה נוספת כשהם משתלבים בשם "ויויזורדים".שבו להופעת אורח בעונה השנייה של "פאוור ריינג'רס ביסט מורפרס".
ספייקבולס - צבא נוסף של סלאדג',האקל וארקנון.
משמשים לעיתים כצבא של המפלצות לאחר שהיא הוגדלה.
פאוול ג'נולוס הוא פוליגלוט קנדי מקולומביה הבריטית.
הוא נרשם ב"ספר השיאים של גינס" בשנת 1985 בגין בקיאותו ב-42 שפות.
הוא נבחן בכל שפה שלמד, במשך שעתיים בהן ניהל שיחה עם דובר השפה ברמת שפת אם.
פאוול ג'נולוס נולד בוונקובר, קנדה.
הוא נחשף לשפות סלאביות רבות בתור ילד.
אימו הפולנייה דיברה שש שפות שונות, ואביו הליטאי שלט לפחות בארבע שפות.
עד גיל 18 שלט ב-13 שפות שונות ברמת שפת אם.
באוניברסיטת בריטיש קולומביה ניסה ללמוד מנדרינית.
בריאיון שנערך עמו הוא ביקר בצורה חריפה את שיטת הלימוד האקדמית.
הוא הסתקרן מהאופן שבו בני אדם לומדים שפות חדשות ובמיוחד מהאופן שבו ילדים לומדים שפה בקלות.
הוא אף ניסה ללמוד מנדרינית תקנית בכך שניהל שיחות רבות ככל האפשר עם דוברי השפה מלידה.
בשנות העשרים המוקדמות שלו הוא החל לפתח שיטות משלו לרכישת שליטה בשפה.
בשנות השלושים שלו החל לעבוד בתור מתרגם מקצועי בבית משפט, וקיבל תשלום בעבור כל שפה שיכול היה לתרגם.
הוא עמל במרץ כדי ללמוד בין שתיים לשלוש שפות בכל שנה, שכן הדבר הגביר את השתכרותו.
בית המשפט המחוזי בקולומביה הבריטית התיר לו לעבוד בתור מתרגם משפטי ב-28 שפות שונות.
בהמשך, כך סיפר, התעניין בשפות שקיים ביניהן דמיון או קשר משפחתי כגון ספרדית ופורטוגזית.
בשנות הארבעים שלו החל ללמוד שפות בעלות מספר נמוך יותר של דוברים, כגון טיבטית, רומאני, אינואיטית וסוואהילי.
לאחר מכן פתח בוונקובר בית ספר משלו ללימוד שפות.
בשנת 1985 פאוול נכנס לספר השיאים של גינס בשל בקיאותו ב-42 שפות ברמת שפת אם.
על מנת להירשם בספר השיאים, היה עליו לשוחח במשך שעתיים ב-42 שפות שלמד עם דובר כל שפה מלידה.
מבחן בקיאותו בשפות התפרש על פני חודש שלם.
לטענתו של פאוול הוא יודע 64 שפות ברמת שפת אם, ובסך הכל למד 80 שפות ברמה כלשהי.
הוא הופיע בתוכנית "טונייט שואו" עם ג'וני קרסון, בה הוזמנו לאולפן דוברי 48 שפות שונות איתם ניהל שיחות קצרות.
רשימה זו אינה כוללת את השפה האנגלית, שהייתה שפת האם הראשונה שלו, או את יתר השפות שרכש בחייו.
דווח שפאוול מת בשנת 2006, אך דיווח זה היה דיווח שקרי.
בראיון שנערך עמו לאחר מכן הוא סיפר שהוא לקה בשבץ והופיע פחות בקהל.
נאמר שהוא איבד את יכולתו לדבר באנגלית בעקבות נזק מוחי, אך הוא אמר שחזר לדבר בשפה בעקבות שיחה בהולנדית ששוחח עם אחות בבית חולים.
באוגוסט 2013 עבר מבחן ידע נוסף ובו הציג שליטה בעשרים שפות שונות.
פאוור דרייב היא מכונית תלת אופן בתצורת קבריולה מתוצרת Powerdrive Ltd אשר יוצרה בין השנים 1955–1957 בבריטניה.
תלת אופן - מאחור 1 גלגל.
דגמי "פאוור דרייב" יוצרו ברובע הארינגיי, לונדון.
פאוור ריינג'רס ביסט מורפרס היא סדרת פעולה והרפתקאות אמריקאית לילדים בזיכיון ה"פאוור ריינג'רס".
פרק הבכורה של הסדרה עלה לשידור בארצות הברית ב-2 במרץ 2019 בניקלודיאון.
בישראל הסדרה שודרה לראשונה בערוץ בערוץ TeenNick ישראל ב-5 באפריל 2020, וזאת הייתה העונה החמישית (לא כולל שני הסרטים המקוריים: "מייטי מורפין פאוור ריינג'רס הסרט" ו"פאוור ריינג'ס טורבו הסרט") שדובבה לעברית בארץ, אחרי שתי קלטות הווידאו של "פאוור ריינג'רס צוות הצלה" משנת 2000.
בעתיד, מדענים גילו דרך להפיק אנרגיה ירוקה על ידי שימוש ב"רשת ההתמרה" (The Morphin Grid).
אמנם וירוס בשם "איווקס" רוצה להשחית טכנולוגיה זו ולהשתמש בה לרעה.
דבון דניאלס - (רורי ד' טרוויס): ריינג'ר הצ'יטה האדום והמנהיג של החבורה (במקום בלייז).
בנוסף, אביו הוא ראש העיר.
כוח העל שלו הוא מהירות צ'יטה.
בגלל שהוירוס השחית את כוחות הריינג'רס הוא קופא שהוא רואה כלבים.
בסוף העונה השנייה הופך למפקד של גריד באטלפורס במקום אמא של ראבי.
ראבי שו - (ג'אז באדואליה): ריינג'ר הגורילה הכחול.
ראבי הוא הבן של המפקדת של גריד בטאלפורס.
בנוסף, הוא בן זוגה של רוקסי עד שיועדו ליהיות ריינג'רים (החוק אסר עליהם זאת).
כוח העל שלו הוא חוזק גורילה.
בגלל שהוירוס השחית את כוחות הריינג'רס הוא מתפרע שהוא מתחמם יותר מדי.
זואי ריבס - (ז'קלין סיסלובסקי): ריינג'רית הארנב הצהובה (במקום רוקסי).
לפני שניהייתה ריינג'רית עבדה במדור כביסה של גריד בטאלפורס.
יצרה את אופני Morph x ובפרק השלישי בסדרה מנסה לגרום לתושבי העיר להשתמש באופניים הללו במקום להרוס את היער בעל מגוון חיות אדיר במרכז קורל הארבור.
כוח העל שלה הוא קפיצת ארנב.
סטיל - (רובוט: קול על ידי ג'יימי לינהאן, אדם: סם ג'לי): ריינג'ר החיפושית הכסוף.
נבנה על ידי נייט על מנת לשמש לאיווקס כגוף, אך בסופו של דבר התברר שנייט רימה אותו ויצר ריינג'ר חדש.
חולק חלק מהדי אן איי של נייט, ולכן הוא חצי אדם חצי רובוט בעל כוחות החיפושית המשני.
בסוף העונה השנייה נהפך לבן אדם באופן מלא.
נייט סילבה - (אברהם רודריגז): ריינג'ר הגמל שלמה הזהוב.
מדען שיצר את סטיל ואת שאר הציוד של הריינג'רים.
כאשר הוא יצר את סטיל הוא יצר לעצמו את החליפה המוזהבת ואת הזורדים שלהם שנגזרו מהחיפושית ומגמל השלמה.
רואה בסטיל את אחיו, בגלל שהם חולקים את אותו די אן איי.
בעל כוחותיו של גמל השלמה.
איווקס/ונג'יקס- האויב הראשי בעונה הראשונה.
וירוס מרושע שרוצה להשתמש ברשת ההתמרה בצורה זדונית.
בפרק האחרון של העונה הראשונה מקבל גוף גשמי והתמזג עם ראש העיר.
לקראת סוף העונה השנייה מתגלה שהוא בעצם ונג'יקס שחזר לאחר שנייט ערך ניסוי עם אחד המתמרים של פאוור ריינג'רס סיבובים לדקה, בו ונג'יקס היה כלוא.
בלייז (אווטר) (קולבי סטרונג) - בעבר יועד ליהיות הריינג'ר האדום, אך איווקס השתלט עליו ויצר ממנו אווטר מרושע.
שב לחיים בפרק ה-20 של הסדרה.
האווטר שלו בעל חליפה בצבע ארגמן.
בעונה השנייה האווטר לאחר שנהרס הופך לרובוט וצבע חליפתו הוא צהוב ומושמד באותה עונה בפרק 19.
רוקסי (אווטר) (ליאנה רמירס) - בעבר יועדה ליהיות הריינג'רית הצהובה, אך איווקס השתלט עליה ויצר ממנה אווטרית מרושעת.
בעבר הייתה בת זוגו של ראבי.
שבה לחיים בפרק 19. צבע חליפת האווטר שלה הוא צהוב.
בעונה השנייה האווטר חוזרת כרובוט לאחר שנהרסה וצבעה משתנה לסגול והיא הושמדה בעונה ה-2 בפרק 18
סקרוזל (קמפל קולי) - המדען של איווקס.
נוהג לעיתים ליצור מפלצות על ידי הזרקת וירוס בחפצים דוממים, וכן ליצור מפלצות ענקיות באמצעות מכונה מיוחדת, בפרק 20 בפיצוץ של מימד סייבר הוא שרד את הפיצוץ,וב-2 הפרקים האחרונים של העונה הראשונה הוא ניסה להביס את הריינג'רס.
בפרק האחרון של העונה השנייה נכנס למאסר לאחר שנתפס שנה אחרי המאורעות על ידי גנרל טרומן לאחר שנמלט ליקום של פאוור ריינג'רס סיבובים לדקה והושב ליקום של הסדרה הזאת.
בהמשך, שב ב-"פאוור ריינג'רס: דינו זעם" וב"פאוור ריינג'רס: זעם קוסמי" לאחר שהלורד זד גייס אותו.
וארגויל- יציר של סקרוזל אשר חוזר בעונה השנייה לפרק 10.
רייג'קס- פושע חוצני שנמלט משבע גלקסיות שעבד בפרק 10 אצל איווקס.
טרוניקס- הצבא של איווקס, שסקרוזל יצר אותם כדי שיגנו עליו מפני וארגויל.
החימרים - הצבא של ריטה ממייטי מורפין פאוור ריינג'רס.
שבו להופעת אורח בעונה השנייה שרייג'קס זימן אותם.
ויויקס - הצבא של סלדג', האקל וארקנון מהסדרה "פאוור ריינג'רס דינו צ'ארג'".
טריפזוידס - הצבא של זלטרקס מפאוור ריינג'רס עוצמת הדינוזאור.
שבו להופעת אורח בעונה השנייה.
ג'אקס (אמט סקילטון) - הבוט החייתי של זואי (הריינג'רית הצהובה).
הוא בעל דנ"א של חיית ארנב הג'אק.
הוא חכם וקטן ומאוד ממושמע, בעל חוצפה ושונא שקוראים לו "חמוד".
במהלך הסדרה הוא וזואי לומדים להסתדר יחדיו.
סמאש - הבוט החייתי של ראבי (הריינג'ר הכחול).
הוא בעל דנ"א של חיית הגורילה.
הוא חברותי מאוד, גדול, חביב מאוד אוהב חברה, ואוהב להתחבק.
קרוז - הבוט החייתי של דבון (הריינג'ר האדום).
הוא בעל דנ"א של חיית הצ'יטה.
הוא חביב, מהיר, חברותי אך שכחן.
הוא היחיד בחבורה בעל היכולת להפוך לאופנוע Morph x.
במהלך הסדרה ניתן לראות את החיבור בינו לבין דבון.
אדם דניאלס (קווין קופלנד) - ראש העיר של קורל הארבור ואביו של דבון (הריינג'ר האדום.
מאמין כי יצירת ריינג'רים חדשים רק תסכן עוד יותר את התושבים.
בפרקים האחרונים מתמודד על קדנציה נוספת בבחירות לראשות העיר, וכמו כן, גילה באותם פרקים שבנו הוא הריינג'ר האדום, ובהמשך גם לגבי שאר הזהויות של הריינג'רים.
בזמן שהוא הציל את בנו במאורה של איווקס, הוא השתלב עם איווקס עצמו והפך להיות הגוף שלו בממד האנושי.
בהמשך, דבון מצליח להפריד בין שניהם.
בן בורק (קוזמי פלורס) - פקיד בגריד בטאלפורס ואחיה הצעיר של בטי.
בטי בורק - פקידה בגריד בטאלפורס ואחותו הגדולה של בן.
המפקדת שו (טווילה בליקי) - המפקדת של הריינג'רס ואימו של ראבי.
בסוף העונה השנייה מי שממלא את מקומה בתור הגנרל של גריד באטלפורס הוא דבון.
הופיעה ב"פאוור ריינג'ס דינו צ'ארג'" בזמן שבו היא עדיין המפקדת (לפני שפרשה).
מוריאל ריבס (סיה טרוקניים) - כתבת ואשת חדשות בכירה.
אימה של זואי (הריינג'רית הצהובה), מגלה בעונה השנייה שזואי היא ריינג'רית.
גנרל בורק (מארק רייט) - אבא של בן ובטי והגנרל של גריד באטלפורס.
מייגן (מדליין אדמס) - מדענית שעבדה בהתחלה עם נייט ורצתה להיות המדענית הראשית במקומו, על ידי כך שהיא גלתה כביכול על רומן נסתר בין נייט וזואי (בגלל החוק שאוסר על ריינג'רים לנהל מערכת יחסים) וכמעט גרמה לפיטוריו, בהמשך היא בעצמה פוטרה בעקבות מניעיה.
שבה בעונה השנייה כשהיא אחת מהמדענים בפרויקט ליצירת זורד האריה "ביסט אקס קינג".
קפטן צ'אקוּ (ג'ק בוכנן) - שוטר גלקטי ממשטרת "גלקסיה ג'י 5" שבא לכדור הארץ על מנת ללכוד פושע חוצני בשם "רייג'קס".
בעל צמחים טורפים כחיות המחמד שלו.
ומצוין שהוא אב לבת בשם "סטארלייט".
מייק ריבס (בילי מק'קול) - אחיה הגדול של זואי.
פַאווֵיי היא עיר במחוז סן דייגו במדינת קליפורניה בארצות הברית.
העיר, אשר משתרעת על שטח של כ-101 קמ"ר, שוכנת צפונית לעיר סן דייגו, בירת המחוז, והיא חלק מהמטרופולין שלה.
הכינוי של פאוויי הוא "העיר במחוז" .
השם הוא עיוות של שמו הילידי של האזור בשפת קומיאי שדוברה על ידי בני הקומיאי המקומיים שישבו במקום לפני הכיבוש של האימפריה הספרדית.
בסוף המאה ה-18 הוקם באזור המיסיון הספרדי סן דייגו דה אלקלה שהחזיק עדרי בקר שרעו באזור פאוויי העתידית.
בסוף המאה ה-19 החלה התיישבות חקלאית שהפכה לכדי יישוב לא רשמי.
ההתיישבות נותרה קטנה יחסית עד שהיא חוברה למערכת של מוביל המים של נהר הקולורדו בשנות ה-50 של המאה ה-20. ההתיישבות החלה לגדול באופן משמעותי בשנים שלאחר מכן והיא קיבלה מעמד רשמי של עיר ב-12 בדצמבר 1980. בהדרגה פאווי הפכה מיישוב חקלאי לעיר יוממות עבור סן דייגו וערים גדולות נוספות בסביבה.
בעיר קיים מרכז לאמנויות הבמה, המארח הופעות מקצועיות, החל ממחזות והופעות מרכזיות וכלה בהופעות של אמנים בודדים בעלי שם לאומי.
המרכז מעודד גם אמנויות הבמה באזור על ידי מתן מרחב הופעות מהשורה הראשונה לתלמידי בית הספר המאוחד של פאווי והפקות קהילתיות.
ב-27 באפריל 2019, כ"ב בניסן ה'תשע"ט (שבת ויום אחרון של פסח), בוצע פיגוע ירי בבית הכנסת של בית חב"ד המקומי במהלכו נרצחה מתפללת אחת ונפצעו שלושה.
פאוול סיבאקוב הוא רוכב אופני כביש צרפתי, ממוצא רוסי, בקבוצת יו.
סיבאקוב הוא מנצח הטור של האלפים והטור של פולין ב-2019.
סיבאקוב נולד בסן דונה די פיאבה שבאיטליה, בנוסף לכך הוא גם אזרח צרפתי אך מייצג את רוסיה בתחרויות.
כחובבן, ניצח סיבאקוב את אליפות רוסיה בנגד השעון עד גיל 19 ב-2015. באותה השנה הוא ניצח את מרוץ רונדה ון פלנדרן עד גיל 19 וסיים במקום החמישי באליפות אירופה בנגד השעון עד גיל 19.
ב-2016, סיבאקוב סיים שני במרוץ לייז'–בסטון–לייז' עד גיל 23. בנוסף לכך הוא סיים במקום ה-11 הכללי בטור דה ל'אווניר.
ב-2017, הוא ניצח את הקטע התשיעי בטור דה ל'אווניר.
ב-2018, הצטרף סיבאקוב לקבוצת סקיי הבריטית, במה שהפך לחוזה המקצועני הראשון שלו.
הוא פתח את העונה במרוץ סטימינה קופי אה בארטלי וסיים בו במקום הרביעי.
סיבאקוב סיים שני באליפות רוסיה בנגד השעון ושמיני בנגד השעון.
הוא ערך את הופעת הבכורה שלו בגרנד טור כשנבחר לוואלטה אספנייה, אך פרש מהמרוץ במהלך הקטע ה-14.
בעונת 2019, סיבאקוב סיים שמיני בהראלד סאן טור וניצח את קטגוריית הרוכב הצעיר במרוץ.
סיבאקוב ניצח את הטור של האלפים, כשהוא מקדים את שותפו לקבוצה טאו גייגן הארט ואת וינצ'נצו ניבאלי, סיבאקוב גם ניצח את הקטע השני במרוץ.
לאחר מכן סיבאקוב ערך את הופעת הבכורה שלו בג'ירו ד'איטליה וסיים במקום ה-9, 8:56 דקות אחרי ריצ'רד קאראפאס המנצח.
סיבאקוב סיים שני בקטגוריית הרוכב הצעיר, 1:30 דקות אחרי מיגל אנחל לופס שניצח בקטגוריה.
לאחר מכן סיים שמיני בלה רוט ד'ידאוקסיטאני.
סיבאקוב ניצח את הטור של פולין לאחר שהקדים את ג'אי הינדלי ואת דייגו אוליסי.
הוא סיים רביעי בטור של בריטניה.
ב-2020, סיים סיבאקוב שני במרוץ קאדל אוונס דרך האוקיינוס הגדולה, לאחר שהפסיד במאוץ אל קו הסיום לדריס דוונינס הבלגי.
פאוור פופ (שנכתב לעיתים גם בצורה "פאוורפופ") הוא תת-ז'אנר של מוזיקת רוק וסוג של פופ רוק המבוסס על מוזיקה מוקדמת של להקות כמו The Who, הביטלס, The Beach Boys והבירדס.
מקורו באמצע שנות ה-60 כאשר מעריצי מוזיקה צעירים החלו למרוד ביומרות החדשות של מוזיקת הרוק והתפתחו בעיקר בקרב מוזיקאים אמריקאים שהגיעו שהתחילו את דרכם במהלך הפלישה הבריטית.
הז'אנר משלב בדרך כלל הוק מלודי, הרמוניות קוליות, הופעה אנרגטית ומוזיקה שנשמעת "שמחה" המושתתת על ידי תחושת געגוע או יאוש.
את המונח "פאוור פופ" טבע חבר להקת The Who פיט טאונסנד בשנת 1967 כדי לתאר את סגנון המוזיקה שלהם.
עם זאת, המונח נעשה מזוהה יותר עם אמנים הבאים משנות השבעים שביקשו להחיות את הפופ בסגנון הביטלס.
צליל הז'אנר התבסס יותר הודות ללהיטים בתחילת שנות השבעים של Badfinger, The Raspberries ו-Todd Rundgren.
אמנים שלאחר מכן שאבו מדי פעם מהתפתחויות כמו גל חדש, פאנק, גלאם רוק, פאב רוק בריטי, קולג' רוק ונאו-פסיכדליה.
הפאוור פופ הגיע לשיאו המסחרי במהלך עלייתם של הפאנק והגל החדש בסוף שנות השבעים, עם Cheap Trick, הנאק, the Romantics, Nick Lowe, Dave Edmunds ו-Dwight Twilley.
במהלך תקופה זו, מבקרי מוזיקה שכתבו על התופעה פופולריות לשימוש במונח.
לאחר תגובה לא פופולרית וביקורתית ללהיט הגדול ביותר של הז'אנר, "My Sharona" (הנאק, 1979), חברות התקליטים הפסיקו בדרך כלל להחתים קבוצות פאוור פופ, ורוב להקות שנות השבעים התפרקו בתחילת שנות ה-80.
במהלך העשורים הנמשכים המשיך הפאוור פופ בהצלחה מסחרית צנועה, בעוד שנותר במידה רבה מושא ללעג.
בשנות התשעים התגלה גל חדש של להקות אלטרנטיביות שנמשכו לאמנים משנות השישים בגלל המוזיקה של שנות השמונים שהשפיעו עליהן.
באמצע שנות ה-90 התפתח שלוחה של הז'אנר ששילב הרמוניות פאוור פופ עם פאנק אפטמפי, שכונה "פופ פאנק", הגיע לפופולריות של המיינסטרים.
פאוויסות או פאוויסאי היו בורות גניזה פולחניים, שנמצאו בין כותלי המקדשים של תרבויות עתיקות שונות באגן הים התיכון ושימשו כמקום הפקדה לחפצי פולחן או קורבנות לאחר השימוש הפולחני בהם.
ארכאולוגים מצאו פאוויסות עשירות מאוד באגן הים התיכון ובמיוחד באתרי מצרים העתיקה.
בורות גניזה כאלו נמצאו גם בעולם הפיניקי והפוני במהלך חפירות של מקדש סטורן בדוגה, והוכיחו את קיומו של מקום פולחן המוקדש לבעל חמן באותו המקום.
מקור השם הוא מהמילה האטרוסקית לבור (או fovea).
בתקופת רומא העתיקה, המונח פאוויסה התייחס לחלל אחסון תת-קרקעי גלילי, שתוכנן במיוחד כדי לאכלס חפצי קודש.
מאגרים אלה היו ממוקמים בדרך כלל מחוץ למקדש הראשי אך בתוך השטחים הקדושים המכונה טמנוס (temenos, מיוונית: τέμενος, ברבים: τεμένη, טמנה).
הפאוויסה הרומית שימשה מטרה דומה לאוצר היווני, ותפקדה כחלל ייעודי לאחסון מנחות יקרות ערך ופריטים מקודשים.
פאוור טריו הוא פורמט של שלישייה מוזיקלית, המורכב ברוב המקרים ממערך של גיטרה חשמלית, גיטרה בס, ומערכת תופים ומזוהה בעיקר עם מוזיקת רוק ונגזרותיה.
פורמט זה שונה ממרבית הרכבי הרוק הכוללים פעמים רבות גם גיטרה שנייה או כלי מקלדת אחר, כדי לייצר חטיבת קצב הנוספת לכלי הסולו או תפקידי השירה.
ברוב הרכבי הפאוור טריו במוזיקת הארד רוק וההבי מטאל משמשים נגני הגיטרה החשמלית לשני תפקידים; במהלך רוב השיר, הם מנגנים תפקיד ליווי של גיטרת קצב, את המהלך ההרמוני ואת הריפים החשובים של השיר, ואז עוברים לתפקיד סולו במהלך סולו הגיטרה.
אף על פי שלהקות הבנויות במערך של שלושה נגנים וסולן ראשי, כמו The Who או לד זפלין, עשויות לתפקד בקטעים אינסטרומנטליים כפאוור טריו, הן אינן נחשבות לכאלו.
בשנות ה-60 של המאה ה-20 התאפשרה פריחה של הרכבי פאוור טריו, בין השאר הודות להתפתחויות בטכנולוגיית המגברים שהעצימו מאוד את עוצמת הקול של הגיטרה החשמלית והבס.
למגמה הצטרפה הפופולריזציה של גיטרת הבס החשמלית על חשבון הקונטרבס האקוסטי.
מכיוון שהבס המוגבר היה יכול להישמע בעוצמה, שאר חברי הלהקה יכלו לנגן גם בווליום גבוה יותר, ללא חשש שלא יוכלו לשמוע את הבס.
זה אפשר ללהקה בת שלושה אנשים לקבל את אותה השפעה קולית כמו ללהקה גדולה, והותיר הרבה יותר מקום לאלתור ויצירתיות, ללא מעצורים שנובעים מהצורך בעיבודים מפורטים ותיאום בין נגנים רבים.
בדומה לשלישיית העוגב, הרכב ג'אז מתקופת שנות ה-60 שבמרכזו אורגן האמונד מוגבר, הרכב טריו היה יכול להישמע בבר או במועדון גדול במחיר נמוך בהרבה מלהקת רוקנרול גדולה.
הפאוור טריו, לפחות בגלגול הבלוז-רוק שלו, נחשב כפיתוח של להקות הבלוז של שיקגו, כמו השלישייה של מאדי ווטרס.
דחף נוסף לעליית הפאוור טריו היה הווירטואוזיות של גיטריסטים כמו אריק קלפטון, ג'ימי הנדריקס רורי גלאגר, שיכלו למלא גם תפקיד גיטרת קצב וגם את תפקידי הגיטרה הראשיים בהופעה חיה.
ב-1964, פרנק זאפה ניגן בגיטרה בפאוור טריו של ה-Mathers, עם פול וודס בבס ולס פאפ בתופים.
בשנת 1966 הפאאור טריו והסופרגרופ הבלוז-רוק, שהפך למעין אבטיפוס של פאוור טריו, קרים המורכב מאריק קלפטון בגיטרה/שירה, ג'ק ברוס בבס/שירה וג'ינג'ר בייקר בתופים.
להקות פאוור טריו משפיעות נוספות של בלוז רוק והארד רוק מתקופת שנות ה-60 היו The Jimi Hendrix Experience, בלו צ'יר, Grand Funk Railroad.Tast.
הרכבי פאוור טריו ידועים משנות ה-70 כוללים את להקות הרוק המתקדם הקנדיות ראש ו-Triumph, הלהקה האמריקאית זי זי טופ, להקת ההבי מטאל הבריטית מוטורהד, ורובין טרואר .
גם אמרסון, לייק ופאלמר (כמו גם שלוחתה אמרסון לייק ופאוול) נחשבת בדרך כלל כפאוור טריו, אף על פי שהיא כוללת את אמרסון כקלידן ולא כגיטריסט.
בישראל ניתן לציין את הרכבי הפאוור טריו: המכשפות, תערובת אסקוט, Vegan Friendly, נערות ריינס, ויתרתי, קין והבל 90210, Tatran, ביש בש, טרספאס וטריפולי.
פאווידוקלה (בליטאית: Paviduklė; בפולנית: Pawidukle) הוא כפר במחוז קובנה שבליטא שבה התקיימה קהילה יהודית עד לשואה.
פירוש שם הכפר הוא "ליד וידוקלה", מכיוון שהוא ממוקם כ-1 קילומטר צפונית לעיירה וידוקלה.
כיום חיים בכפר רק 4 תושבים.
, הידוע בעבר בשם אולפני אווטאר (1996–2017) ופאוור סטיישן, הוא אולפן הקלטות במנהטן, ניו יורק סיטי, ארצות הברית.
בניין האולפנים מכיל חמישה חללים בסך הכול: A, B, C, G, ו-E, וכן תיאטרון בלאק בוקס .
הבניין היה במקור תחנת כוח של Consolidated Edison .
ב-1977 הוא נבנה מחדש כאולפן הקלטות על ידי המפיק טוני בונג'ובי ושותפו בוב וולטרס.
המתחם שונה לאולפני אווטאר (תחת תאגיד הבידור אווטאר) במאי 1996. בשנת 2017, שם האולפנים שונה לפאוור סטיישן בתיאום מיוחד עם Berklee NYC.
האולפנים נפתחו מחדש לשימוש בשנת 2020 לאחר שיפוץ מלא, תוך שמירה על חללי האולפנים המקוריים.
פאוור ריינג'רס: דינו זעם היא העונה ה-28 וה-29 של תוכנית הטלוויזיה האמריקאית לילדים פאוור ריינג'רס.
העונה הראשונה עלתה לראשונה בניקלודיאון ארצות הברית ב-20 בפברואר 2021 והסתיימה ב-18 בדצמבר 2021. זו תהיה העונה האחרונה של התוכנית שתשודר באינטרנט.
העונה השנייה עלתה בבכורה בנטפליקס ב-3 במרץ 2022 והסתיימה ב-29 בספטמבר 2022; מה שהופך אותה לעונה הראשונה המשודרת בלעדית בשירות סטרימינג מקוון.
פרק הבכורה של הסדרה עלה לשידור בארצות הברית ב-1 בספטמבר 2022 בערוץ TeenNick.
כחגיגת יום השנה ה-30 לזכיינית, דינו קוסמי תציג חליפות מקוריות חדשות, עם צילומי זורד ונבלים שהותאמו מ-Uchu Sentai Kyuranger.
Cosmic Fury תהיה העונה הראשונה שלפאוור ריינג'רס יציג נקבה של ריינג'ר אדום לעונה שלמה.
Dino Fury היא סדרת הטלוויזיה הראשונה שהופקה על ידי Entertainment One לאחר רכישתה על ידי Hasbro ב-2019. העונה מופקת באמצעות צילומים, תלבושות ואביזרים מהסדרה "Kishiryu Sentai Ryusoulger".
"פאוור ריינג'רס: דינו זעם" זכתה בפרס עבור תכנות מצטיינים לילדים ולמשפחה בטקס פרסי המדיה ה-33 של GLAAD.
צבא חייזרים מאיים להביא את כדור הארץ לקיצו.
צוות פאוור ריינג'רס חדש מקבל את כוחו מדינוזאורים ומתגייס להתמודד עם האיום.
החבורה תתמודד מול אביר הריק שמנסה לאסוף כמה שיותר חייזרים להטענת מכונה מסתורית.
הדיבוב העברי בוים על ידי רועי גבע, והופק על ידי ענבר שטגר עזרא.
עונהמספר פרקיםתקופת שידור מקוריתתקופת שידור בישראל שידור ראשוןשידור אחרוןשידור ראשוןשידור אחרון12120 בפברואר 202115 באוקטובר 20211 בספטמבר 202229 בספטמבר 20222223 במרץ 202229 בספטמבר 2022יפורסם בהמשךיפורסם בהמשך
בראיון ל-Den of Geek, המפיק בפועל, סיימון בנט, אמר ש"דינו זעם" תוכננה במקור להיות עונה אחת בת 22 פרקים לפני שעונה שנייה התקבלה והוזמנו 22 פרקים נוספים.
בנט אמר שהפרקים הנוספים נועדו "לסתום את הפערים" בין פרקים שכבר נכתבו, בעוד שהעלילה הכללית נשארה זהה.
בנט אמר שהחל עם דינו זעם, מותר לכתוב פרקים בסדרה, ואמר שלפני דינו זעם היו פרקים עצמאיים חובה מלבד שני הפרקים הראשונים ושני הפרקים האחרונים.
ב-28 ביוני 2023, הכריזו ש-"זעם קוסמי" תהיה העונה האחרונה של פאוור ריינג'רס שתצולם בניו זילנד.
פאוול פולק קלייטון היה איש עסקים, דיפלומט ופוליטיקאי אמריקאי מארקנסו, איש המפלגה הרפובליקנית, שכיהן כמושל ארקנסו התשיעי בשנים 1868–1871, ולאחר מכן ועד 1877 כסנאטור מטעמה.
בשנים 1897–1905 כיהן כשגריר ארצות הברית במקסיקו.
במהלך מלחמת האזרחים האמריקנית, שירת קלייטון כקצין בכיר בכוחות המתנדבים של ארצות הברית ופיקד על כוחות פרשים בזירה הטרנס-מיסיסיפית.
לאחר המלחמה הוא נישא לאישה מארקנסו, רכש מטע במדינה והתיישב במחוז ג'פרסון.
הוא היה פעיל במפלגה הרפובליקנית בארקנסו ונבחר כמושל לאחר שהסתיים הממשל הצבאי וחוקת ארקנסו אושרה על ידי הקונגרס של ארצות הברית.
הוא נתפש כ"ציקלונאי" והטיל ממשל צבאי בארקנסו למשך ארבעה חודשים בשל עלייתו של הקו קלוקס קלאן והאלימות נגד האפרו-אמריקאים והרפובליקנים.
במהלך תקופת כהונתו של קלייטון כמושל, התפלגה המפלגה הרפובליקנית בארקנסו.
קלייטון ואוהדיו נודעו בכינוי "מינסטרלים" (Minstrels), ואנשי הסיעה השמרנית יותר בהנהגתו של ג'וזף ברוקס נודעו כ"ברינדלטיילס" (Brindletails).
המאבק בין שתי הסיעות הוביל לניסיון להדחה של קליטון ב-1871 ול"מלחמת ברוקס-בקסטר" .
במרץ 1871 נבחר קלייטון כסנאטור מטעם ארקנסו.
ועדה של הסנאט חקרה אותו על טענות שהושמעו על ידי יריביו הפוליטיים שהוא הוציא אישורי בחירות מזויפים במהלך תקופת כהונתו כמושל, האשמות שמהן הוא זוכה.
ב-1877 חזר בית המחוקקים של ארקנסו לשליטת הדמוקרטים, שהצביע בעד החלפתו של קלייטון במושבו בסנאט.
הוא שב לארקנסו, שם הוא נותר פעיל בוועדה הרפובליקנית הלאומית.
בבחירות של 1896 הוא סייע לוויליאם מקינלי להיבחר כמועמד הרפובליקנים לנשיאות.
לאחר ניצחונו של מקינלי, הוא זכה לגמול כאשר מקינלי מינה אותו כשגריר במקסיקו.
ב-1882 בנה קלייטון בית בעיירה המתפתחת יוריקה ספרינגס.
הוא היה נשיא חברת העבודות הציבוריות של יוריקה ספרינגס ופעל לפיתוח נכסים מסחריים ונכסי מגורים.
ב-1883 הוא היה לנשיא חברת הרכבות של יוריקה ספרינגס, שסיפקה שירות לקהילה המתפתחת.
פאוול קלייטון נפטר בוושינגטון די.
ב-1914 ונטמן בבית הקברות הלאומי ארלינגטון.
פאוול קלייטון נולד בעיירה בת'אל שבפנסילבניה כבנם של ג'ון ואן (לבית קלארק) קלייטון.
מוצאה של משפחת קלייטון היה מהמתיישבים הקווייקרים הראשונים בפנסילבניה.
אחד מאבות אבותיו של קלייטון, ויליאם קלייטון, שהיגר לשם מצ'יצ'יסטר, אנגליה, היה ידיד אישי ושותף של ויליאם פן, ומונה כאחד מתשעת השופטים שישבו בבית המשפט של אפלנד ב-1681.
קלייטון התחנך בבית הספר פורווד שבווילמינגטון, דלאוור, ובאקדמיה הספרותית, המדעית והצבאית בבריסטול, פנסילבניה.
מאוחר יותר הוא למד הנדסה אזרחית בווילמינגטון.
ב-1855 עבר קלייטון לקנזס כדי לעבוד שם כמודד.
הוא עסק שם גם בסחר קרקעות.
לפוליטיקה הוא נכנס כאשר הוא נבחר בהצלחה למשרת מהנדס העיר של העיר לוונוורת' שבקנזס ב-1859 או ב-1860.
במאי 1861 התגייס קלייטון באופן רשמי לצבא המתנדבים של ארצות הברית בדרגת קפטן בפלוגה E של רגימנט הרגלים הראשון של קנזס.
במהלך המלחמה הוא שירת בעיקר בארקנסו ובמיזורי ולחם במספר קרבות במדינות אלו.
באוגוסט 1861 הוא קיבל ציון לשבח על מנהיגותו כאשר יחידתו לחמה ב במיזורי.
בדצמבר אותה שנה הוא קודם לדרגת לוטננט קולונל ברגימנט הפרשים החמישי של קנזס, ובמרץ 1861 לדרגת קולונל.
בקרב הלנה, שהתקיים בארקנסו ב-4 ביולי 1863 היה קלייטון אחראי על בריגדת הפרשים באגף הימני של כוחות צבא האיחוד.
הוא קיבל ציונים לשבח על התנהלותו במהלך הקרב.
באוגוסט ובספטמבר אותה שנה, התלווה הרגימנט של קלייטון לכוחותיו של מייג'ור גנרל במערכה לכיבוש ליטל רוק.
באוקטובר 1863 פיקד קלייטון על כוחות פדרליים שכבשו את פיין בלאף, שם הוא עשה שימוש בבית בון-מרפי כמפקדתו.
במהלך קרב פיין בלאף, הוא הדף בהצלחה התקפה משולשת של צבא הקונפדרציה בפיקודו של בריגדיר גנרל ג'ון ס.
במהלך הקרב, ערמו חייליו חבילות כותנה סביב בניין בית המשפט של מחוז ג'פרסון וסביב הרחובות המקיפים אותו כדי ליצור עמדות הגנה.
הוא גם ביצע מספר פשיטות סביב לליטל רוק, כולל סיוע לסטיל במהלך המשלחת לקמדן באביב 1864.
קלייטון זכה להערצה מאנשיו ולכבוד מאויביו.
ג'ון אדוארדס, קצין צבא הקונפדרציה תחת פיקודו של ג'וזף שלבי, כתב: "קולונל קלייטון היה קצין של פעילות ויוזמה, בעל מחשבה צלולה, בעל תחבולות מהירות, ונועז ומהיר.
הצלחתו בשדה הקרב הפכה אותו לקצין המיומן ביותר בכוחות הפרשים של הצבא הפדרלי ממערב למיסיסיפי".
ב-1 באוגוסט 1864 מונה קלייטון כבריגדיר גנרל בצבא המתנדבים.
בעת שחרורו מן השירות באוגוסט 1865, הוא פיקד על דיווזיית הפרשים של הארמייה השביעית.
עוד בעת שפיקד על הכוחות בפיין בלאף, הוא החל בהשקעותיו בכותנה.
הוא חסך מספיק כספים כדי לרכוש מטע במחוז ג'פרסון שבארקנסו, שם הוא התגורר אחרי המלחמה.
עם תום המלחמה, היה קלייטון לעמית מדרגה ראשונה בפיקוד מיזורי של "המסדר הצבאי של הלגיון הנאמן של ארצות הברית" .
ב-1867 השתתף קלייטון בהקמתה של המפלגה הרפובליקנית בארקנסו.
הוא נכנס לפוליטיקה של ארקנסו עקב אמונתו שתומכי האיחוד היו זקוקים להגנה נוספת לאחר כמה עימותים עם תומכי הקונפדרציה לשעבר בתחומי המטע שלו.
ב-1866 השיגו הדמוקרטים רוב בבית המחוקקים של המדינה והשיגו את מנוייהם של שני נציגי המדינה בסנאט של ארצות הברית.
אף על פי כן, הקונגרס, שהיה בשליטה רפובליקנית, סירב לאשר את המינויים.
במרץ 1867 העביר הקונגרס את חוקי השיקום, שהכריזו על ממשלותיהן של ארקנסו ושל תשע מדינות הקונפדרציה לשעבר כבלתי חוקיות ודרשו ממדינות אלו לאמץ חוקות חדשות שיבטיחו הענקת זכויות אזרח לעבדים המשוחררים.
ממשל צבאי הוטל ברחבי הדרום על פי החלטת הקונגרס, והגנרל מונה כמושל הצבאי של המחוז הצבאי החמישי שכלל את ארקנסו.
בית המחוקקים של ארקנסו פוזר ואורד כינס ועידה חוקתית.
רוב נציגי ועידת החוקה של 1868 היו רפובליקנים, שכן מעטים מהדמוקרטים יכלו לשאת את "שבועת השריון" שהם לא שירתו תחת ממשל הקונפדרציה, או העניקו סיוע לאויב.
אף על פי שקלייטון לא היה נציג לוועידת החוקה, הוא השתתף בוועידת המינוי של הרפובליקנים שהתקיימה באותה עת.
קלייטון נבחר כמועמד הרפובליקנים למשרת מושל ארקנסו, ולצידו נבחר ג'יימס מ.
ג'ונסון כמועמד לתפקיד סגן המושל.
אשרור חוקת 1868, שהבטיחה זכויות אזרח וזכויות הצבעה לעבדים המשוחררים, גרם לזעם בקרב הדמוקרטים, שדבקו בגישת העליונות הלבנה.
באותו אביב עלה כוחו של הקו קלוקס קלאן בארקנסו, שהיה אחראי ליותר מ-200 מעשי רצח בתקוה שלפני הבחירות שהתקיימו באותה שנה.
ב-1 באפריל 1868, הכריזה מועצת נציבי הבחירות של ארקנסו על אשרור החוקה החדשה ועל בחירותו של קלייטון כמושל.
הקונגרס קיבל באותה שנה את חוקת ארקנסו כחוקית.
הנשיא הדמוקרטי אנדרו ג'קסון, שהושבע לאחר רצח לינקולן, הטיל עליה וטו, אך הקונגרס, שהיה בשליטת הרפובליקנים עקף את הוטו.
ארקנסו קיבלה מחדש את הזכות להיות מיוצגת בקונגרס במקביל להשבעתו של קלייטון ב-2 ביולי אותה שנה.
בית המחוקקים החדש אישר פה אחד את התיקון ה-14 לחוקת ארצות הברית והקונגרס הכריז על סיום תקופת השיקום במדינה.
כמושל, התמודד קלייטון עם התנגדות חריפה מצד המנהיגים השמרניים של המדינה ומול אלימות כנגד האפרו-אמריקאים וכנגד חברי המפלגה הרפובליקנית שהוביל הקו קלוקס קלאן.
באותה תקופה, חבר בית הנבחרים של ארצות הברית, הרפובליקני ג'יימס מ.
הינדס, הותקף ונרצח בדרכו לאירוע פוליטי, וקלייטון עצמו שרד ניסיון רצח.
הוא ארגן את המיליציה של המדינה ומינה את הגנרל דניאל פיליפס אפהאם כאחראי על דיכוי האלימות בכל רחבי המדינה.
במהלך שלוש שנות כהונתו כמושל, העביר קלייטון יחד עם הרפובליקנים חוקים רבים לשיפור מצבה של ארקנסו.
הונפקו איגרות חוב מדינתיות למימון סלילתן של כמה מסילות ברזל ברחבי המדינה.
מערכת החינוך הציבורית החופשית הראשונה הוקמה במהלך תקופת כהונתו של קלייטון.
ממשל קלייטון הקים גם את האוניברסיטה התעשייתית של ארקנסו (כיום אוניברסיטת ארקנסו) ואת בית הספר לחרשים של ארקנסו והעביר את מיקומו של בית הספר לעיוורים.
במהלך תקופת כהונתו של קלייטון כמושל, התפצלה המפלגה הרפובליקנית בארקנסו לנוכח אופוזיציה חזקה מצידם של השמרנים.
קלייטון ותומכיו, שנודעו בכינוי "מינסטרלים" (Minstrels), שלטו במפלגה הרפובליקנית, ועלה בידם להשיג את ההכרה מצד המנגנון הארצי של המפלגה ואת השליטה על חסות הממשלה הפדרלית במדינה.
מעמד זה הקנה לקלייטון מעט ידידים בחוגי המפלגה במדינה והוא ניצב מול כמה אתגרים חוזרים ונשנים על מנהיגותו.
פרשה זו נודעה בשם "מלחמת ברוקס-בקסטר" .
ב-1868, ג'וזף ברוקס, שהיה שותפו של קלייטון בהקמתה של המפלגה הרפובליקנית בארקנסו, הסתכסך עמו והקים סיעה שחבריה נודעו בכינוי "ברינדלטיילס" (Brindletails).
האופוזיציה של ברוקס נגד קלייטון צברה כוח בין השאר בשל עמדתו של קלייטון שהפכה למתונה בהדרגה כלפי אנשי הקונפדרציה לשעבר, אך גם בשל העובדה שקלייטון תפס את מקומו של ברוקס בהנהגת המפלגה במדינה.
ב-1869 תקף סגן המושל ג'יימס ג'ונסון את קלייטון על מעשי שחיתות לכאורה על רקע הנפקת איגרות חוב לסלילת מסילות הברזל ועל שימוש בלתי ראוי בסמכות במסגרת פעולותיו לדיכוי האלימות.
תומכיו של ג'ונסון, רובם רפובליקנים לבנים מצפון-מערב המדינה, כינו את עצמם "ליברלים רפובליקנים".
הברינדלטיילס פתחו ב-1871 בהליך הדחה נגד קלייטון, אך בית המחוקקים לא קיים כלל דיון במסגרת ההליך והוא עמד באתגר.
בינואר 1871 בחר בית המחוקקים של ארקנסו בקלייטון כסנאטור.
קלייטון לא חפץ לקבל את המושב בסנאט וכך להותיר את כס המושל בידי יריבו הפוליטי, סגן המושל ג'יימס ג'ונסון.
תחת זאת, הוא דחה את המינוי וניהל משא ומתן על מינויו של ג'ונסון כמזכיר המדינה של ארקנסו, תוך החלפתו באוזרה אמנדר האדלי.
במרץ 1871, בחר הבית המחוקקים בקלייטון שוב כסנאטור, והפעם הוא קיבל על עצמו את המינוי.
לצורך כך הוא התפטר מתפקידו כמושל, והאדלי הושבע כמושל בפועל במקומו.
בסנאט כיהן קלייטון כיושב ראש הוועדה להצעות חוק וכיושב ראש הוועדה לשירות הציבורי.
בינואר 1872 שמעה ועדת החקירה המשותפת של הסנאט שחקרה את המצב במדינות הדרום, עדות שהעלתה שאלות בנוגע להתנהלותו ויושרתו של קלייטון כמושל.
תובע מחוזי פדרלי העיד שבאפריל 1871, לאחר שקלייטון הושבע כסנאטור, הוא הואשם על ידי חבר מושבעים גדול על כך שכמושל הוא הוציא אישור בחירות כוזב על בחירתו של ג'ון אדוארדס לבית הנבחרים של ארצות הברית.
בתגובה להאשמות אלו, טען קלייטון שבשמונה אזורים, היו שתי מערכות הצבעה נפרדות.
מערכת הצבעה אחת פוקחה על ידי שופטים מוסמכים, והאחרת על ידי סיעות פוליטיות יריבות שלא היו מוסמכות לכך.
בית המשפט העליון של ארקנסו פסק שהבחירות באזורים שהיו בפיקוח השופטים היו חוקיות ואת האחרות הוא פסל.
כמושל הוא פסל את תוצאות הבחירות הפסולות ואישר את בחירתו של המועמד שניצח במקומות הראויים.
המועמד שלא נבחר, תומאס בולס, התמודד שוב בבחירות והחליף את אדוארדס בפברואר 1872.
הוועדה פסקה שהסוגיה היא מעבר לתחום סמכותה והחזירה אותה לסנאט.
לבקשתו של קלייטון, הסנאט מינה ועדה של שלושה חברים לחקור את ההאשמות.
ביוני 1872, לאחר שגבתה עדות מ-38 עדים, ומילאה כ-5,000 דפי פרוטוקול, הוציאה הוועדה דוח חלקי שבו קבעה שהעדויות לא יכולות לבסס את ההאשמות נגד קלייטון.
הוועדה ציינה שההאשמות הגיעו מיריביו הפוליטיים המושבעים של קלייטון ושהאישומים נגדו לא עמדו במבחן המציאות בשל חוסר הוכחות.
על כל פנים, חברי הוועדה ציינו שנדרש להם זמן נוסף כדי שהם יוציאו דוח סופי במושב הבא של הסנאט.
בפברואר 1873 הוציאה הוועדה את הדוח הסופי שלה, בו היא הכריזה שהעדויות לא הצליחו לבסס את ההאשמות נגד קלייטון ושלא התקיימה שום עדות לכך שהייתה לו כוונת הונאה כלשהי כאשר אישר את בחירתו של אדוארדס על פי הנחיית בית המשפט העליון של ארקנסו.
הסנאט אישר את ממצאי הוועדה ברוב של 33 תומכים מול 6 מתנגדים.
תשעה סנאטורים, רובם דמוקרטים, נמנעו מהצבעה בשל העובדה שלא ניתן להם זמן מספיק כדי לבחון את כל העדויות.
בעת כהונתו בסנאט, פנה קלייטון לאחיו, התובע הפדרלי בארקנסו ויליאם ה.
גרנט, להעביר את השופט אייזק פרקר מיוטה לפורט סמית', ארקנסו, אזור ספר עם שיעור גבוה של אלימות ופשע.
פרקר, שנודע כ"שופט התולה", יחד עם התובע הפדרלי קלייטון, זקפו לזכותם את השבת החוק והסדר לאזור.
ב-1877 הסתיימה כהונתו של קלייטון בסנאט, לאחר שבית המחוקקים, שאז שב להיות בשליטת הדמוקרטים, בחר במועמד אחר במקומו.
קלייטון שב לליטל רוק, שם הוא חידש את עיסוקו בעריכת דין וסייע לפיתוח הכלכלי.
ב-1882 בנה קלייטון בית בעיירת הנופש המתפתחת יוריקה ספרינגס במחוז קארול שבצפון-מערב ארקנסו.
כנשיא החברה לפיתוח יוריקה ספרינגס (ESIC), הוא פעל לבניית מבנים מסחריים ומבני מגורים, רבים מהם קיימים עד היום.
ESIC מימנה את הפיתוח של מסילת הברזל של יוריקה ספרינגס, שהייתה אמצעי מפתח להנגשת המקום לתיירים.
החברה גם בנתה את מלון קרסנט , כיום אחת מנקודות הציון הבולטות בעיר.
שיר שנכתב על הקמין בלובי של המלון, מיוחס לקלייטון.
ב-1883 היה קלייטון לנשיא חברת הרכבות של יוריקה ספרינגס, שסיפקה שירות לקהילה המקומית עד 1889, כאשר היא מוזגה לחברת הרכבת של מיזורי וצפון ארקנסו.
מסילת ברזל זו, שכיום כבר לא פעילה, פעלה כמסילה לרכבות נוסעים ורכבות משא בין ג'ופלין, מיזורי לבין הלנה שבמחוז פיליפס במזרח ארקנסו.
קלייטון נותר פעיל במפלגה הרפובליקנית.
ב-1872 הוא היה לחבר הוועדה הרפובליקנית הלאומית.
עד 1912 נועצו בו בנוגע למינויים הפוליטיים הפדרליים.
ב-1896 וב-1897, כחבר הוועדה הרפובליקנית הלאומית, הוא סייע להשגת ההצבעה של כל משלחת ארקנסו לוועידה הארצית של המפלגה עבור מועמדותו של ויליאם מקינלי לנשיאות.
קלייטון גם הוביל את מערך הנואמים של המפלגה בחוף המזרחי.
כאשר הועלה דרג היחסים של ארצות הברית עם מקסיקו לדרגת שגרירות, מונה קלייטון על ידי מקינלי למשרת השגריר הראשון במדינה, תפקיד בו הוא כיהן עד 1905. לאחר התפטרותו מתפקידו כשגריר, חי קלייטון בוושינגטון, אך עדיין ניהל עסקים ומיזמים בארקנסו, במקביל לשמירת מעמדו במפלגה הרפובליקנית.
בדצמבר 1865 נשא קלייטון לאישה את אדלין מקגרו מהלנה, ארקנסו.
לשניים נולדו שלוש בנות ושני בנים, אם כי אחד מהבנים מת בינקותו.
בנם השני, פאוול קלייטון הבן, היה מייג'ור ברגימנט הפרשים ה-16 של ארצות הברית, וכמו אביו הוא קבור בבית הקברות הלאומי ארלינגטון.
שתיים מבנותיו של קלייטון נישאו לדיפלומטים מבלגיה ומבריטניה.
בספטמבר 1868 איבד קלייטון את זרועו השמאלית כאשר עסק בציד ליד ליטל רוק ונפלט כדור מרובהו.
לקלייטון היו שני אחים תאומים, ויליאם ה.
כמו אחיהם, הם בנו קריירה בארקנסו.
ויליאם היה התובע הפדרלי של המחוז המערבי של ארקנסו ושימש כתובע הראשי באולם משפטו של "השופט התולה" אייזק פרקר במשך 14 שנים.
ג'ון כיהן בבית הנבחרים של ארקנסו ובסנאט שלה.
ב-1889 הוא נבחר לבית הנבחרים של ארצות הברית, אך נרצח על ידי מתנקש לא ידוע טרם השבעתו לתפקיד.
אח נוסף של קלייטון, תומאס ג'.
קלייטון, היה עורך דין בולט בפילדלפיה ושופט בבית המשפט של מחוז דלאוור בפנסילבניה במשך 25 שנים.
פאוול קלייטון נפטר בוושינגטון ב-25 באוגוסט 1914. הוא נטמן בבית הקברות הלאומי ארלינגטון.
פאוול הורבצ'בסקי (בפולנית: Paweł Horbaczewski; 12 בספטמבר 1887 – 2 ביוני 1977) היה פרופסור פולני לפיזיקה, מחסידי אומות העולם, שהציל עשרות יהודים במלחמת העולם השנייה, ואחריה עבר להתגורר במדינת ישראל.
הורבצ'בסקי נולד ב־12 בספטמבר 1887 במחוז קוברין, כיום בשטח בלארוס.